אַ מאָל איז געװען אַ מעשה

I

אַ מאָל איז געװען אַ מעשה,

די מעשה איז גאָר נישט פֿרײלעך,

די מעשה הױבט זיך אָנ´עט

מיט אַ יוּדישען מלך.

ליוּלינקע, מײן פֿײגעלע,

ליוּלינקע, מײן קינד.

כ´האָב אָנגעװאױרן אַזאַ ליבע,

װי איז מיר אוּן װינד!

II

אַ מאָל איז געװען אַ מלך,

דער מלך האָט געהאַט אַ מלכּה,

די מלכּה האָט געהאַט אַ װײנגארטען,

ליוּלינקע, מײן קינד.

ליוּלינקע, מײן פֿײגעלע, א.אַ.װ.

III

אין װײנגארטען איז געװען אַ בױמעלע,

דאָס בױמעלע האָט געהאַט אַ צװײגעלע,

אױף´ן צװײגעלע איז געװען אַ נעסטעלע,

אין נעסטעלע האָט געלעבט אַ פֿײגעלע.

ליוּלינקע, מײן פֿײגעלע, א.אַ.װ.

IV

דער מלך איז אָפּגעשטאָרבען,

די מלכּה איז געװאָרען פֿאַרדאָרבען,

דאָס צװײגעלע איז אָפּגעבראָכען,

דאָס פֿײגעלע פֿוּן נעסט אַנטלאָפֿען.

ליוּלינקע, מײן פֿײגעלע, א.אַ.װ.

V

װאוּ נעמט מען אַזאַ לײטער,

לאַנג פֿוּן טױזענט אײלע?

װאוּ נעמט מען אַזאַ חכם.

ער זאָל קענען די שטערען צײלען!

ליוּלינקע, מײן פֿײגעלע, א.אַ.װ.

VI

װאוּ נעמט מען אַזאַ חכם,

ער זאָל קענען מײנע װאוּנדען צײלען,

װאוּ נעמט מען אַזאַ דאָקטאָר,

ער זאָל קענען מײן האַרץ הײלען?

ליוּלינקע, מײן פֿײגעלע, א.אַ.װ.